Anugerah Shout! 2009

Anugerah Shout! 2009 ialah sebuah majlis penganugerahan Shout! Awards yang julung kali dilangsungkan di Stadium Putra, Bukit Jalil pada dan disiarkan secara langsung secara tiga jam di saluran 8TV, pada malam 17 Julai 2009. Penganugerahan ini dilancarkan oleh pihak 8TV dengan tujuan memberi penghargaan kepada mereka yang berbakat kreatif, progresif dan inovatif yang sentiasa menyumbangkan idea-idea kreatif dan memberi impak yang besar demi menyemarakkan industri seni dan hiburan tanahair.

Anugerah Shout! Awards yang julung kali ini menawarkan 16 anugerah yang dibahagi kepada empat kategori industeri hiburan (muzik, TV dan filem, radio, "the works"), 15 darinya ditentukan melalui undian peminat dan satu lagi, iaitu "Ultimate Shout! Award" untuk juara keseluruhan, ditentukan dari kalangan pemenang-pemenang oleh sekumpulan panel juri yang diundang khas oleh pihak penganjur iaitu "Shout! Council". Majlis yang diacarakan oleh Marion Caunter, Soo Kui Jien dan pendatang baru Sarah Molko ini, menyaksikan penguasaan kumpulan indie Bunkface yang merangkul hadiah Ultimate Shout! Award yang pertama.

Pada tahun 2010, siaran langsung Anugerah Shout! 2009 meraih anugerah khas juri dalam kategori Program Hiburan Khas (Tahunan) Jangan Lupa Lirik & Shout Awards 2009 Menang Di Singapura, gua.com.my, 10 Disember 2010. Dicapai pada 10 Disember 2010. di Anugerah Televisyen Asia yang dianjurkan di Singapura pada bulan Disember.

Pengenalan
Shout! Awards diperkenalkan di satu sidang akhbar anjuran 8TV yang turut dihadiri oleh pihak Persatuan Akademi Industri Muzik Malaysia (PAIMM) di Sunway Pyramid pada 15 April 2009. Pihak penganjur mengalu-alukan penyertaan untuk merebut anugerah-anugerah ini sehingga 30 April. Semua penyertaan yang dihantar telah dinilai oleh juri-juri profesional yang dilantik oleh PAIMM iaitu Shout! Council yang dipengerusi oleh Jennifer Thompson, ketua pengurus PAIMM.

Pada 3 Jun, senarai muktamad calon-calon Shout! Awards 2009 diumumkan di Grand Millenium Hotel (lihat senarai calon di bawah). Di samping itu, pihak penganjur mengadakan jelajah promosi Shout! Awards yang diserikan oleh para artis tempatan di lima buah pusat beli-belah iaitu Plaza Sungei Wang (Kuala Lumpur), Mahkota Parade (Melaka), Batu Pahat Mall (Batu Pahat, Johor), kelab Laundry di The Curve (Mutiara Damansara, Selangor) dan 1 Utama (Petaling Jaya, Selangor).

Maroin Caunter, Soo Kui Jien dan Sarah Molko menyandang tugas pengacara utama dengan bantuan para pengacara The 8TV Quickie dan juruhebah  Fly FM di karpet merah, serta Juliana Evans, Deborah Henry, Paul Moss, Nur Fazura, Alif Satar, Yasmin Ahmad, Smek, Pamela Chong, Vanessa Chong, Diana Rusdi, Jojo Struys, Saiful Apek, Ahmad Nabil Ahmad, Syafinaz Selamat, Afdlin Shauki, One Nation Emcees, Love Me Butch, Dato’ Sri Tony Fernandes dan Sarah Lian sebagai penyampai anugerah. Barisan artis-artis yang diumumkan bakal membuat persembahan di acara Shout! Awards ialah Pop Shuvit, One Buck Short, Joe Flizzow, Jin Hackman, Caprice, Rahim Maarof, Shila, Nikki, Estranged, Bunkface, Mia Palencia, Pesawat, Paolo Delfino, persembahan istimewa Jaclyn Victor, Reefa dan Aubrey Suwito sempena memperingati Michael Jackson, dan tetamu istimewa Sean Kingston dari Amerika Syarikat.

Upacara pertama Anugerah Shout! bertemakan pengganasan si robot gergasi jahat yang turut dijadikan bentuk trofi yang diberi kepada pemenang. Di sidang media Anugerah Shout! yang ketiga pada bulan Jun, Ahmad Izham Omar selaku Ketua Pegawai Eksekutif 8TV berkata tema robot ini melambangkan keinginan industri hiburan Malaysia, khususnya hiburan berteraskan urban, menguasai dan meninggalkan impak yang besar di dalam mahupun luar negara. Ahmad Izham berkata lagi, "Bila Shout! Awards 2009 diumumkan penganjurannya, ada yang kata ia mirip MTV Awards seolah-olah kami cuba meniru konsepnya. Padahal, ia mempunyai misi dan hala tuju tersendiri, yang sama sekali berbeza dengan MTV Awards. Ia sebenarnya dianjurkan untuk mengiktiraf kerja-kerja seni tempatan... segala kejayaan yang ditempa anak-anak seni kita, selain membantu mereka, terutama yang sedang mencari arah mendapat tempat di arus perdana."

Persembahan
Berikut ialah senarai artis yang membuat persembahan sepanjang majlis (mengikut turutan):
Pop Shuvit – "Oh! Sizuka"
Jin Hackman, Rogue Squadron, Shazet – "Heezy Rock"
Caprice – "Fantasy Girl"
Rahim Maarof – "Tuhan Tolonglah"
One Buck Short – "Shout", "Kelibat Korupsi"
Shila – "Ada-Ada Saja"
Nikki – "Cantik"
Bunkface – "Revolusi"
Paolo Delfino – "Little Things"; Reza Salleh – "Soul Tune"; Mia Palencia – "Call Waiting"; semua – "Lucky"
Colabr8 (freestyle)
Pesawat – "Mirage"
Jaclyn Victor, Reefa (rap) dan Aubrey Suwito – "You Are Not Alone", "Heal the World" (penghormatan kepada Michael Jackson)
Estranged – "In No Time"
Joe Flizzow – "All Around the World"
Sean Kingston – "Take You There" / "Beautiful Girls", "Fire Burning (On The Dancefloor)"

Penyampai
Berikut ialah senarai artis yang muncul sebagai penyampai anugerah sepanjang majlis (mengikut turutan):
Juliana Evans dan Sarah Lian
Saiful Apek dan Nabil
Sazzy Falak dan Yasmin Hani
Datuk Seri Tony Fernandes dan Deborah Henry
One Nation Emcees dan Jules (Fly FM)
Joe Flizzow dan Alif Satar
Paolo Delfino, Reza Salleh dan Mia Palencia (menyampaikan anugerah sejurus selepas persembahan)
Afdlin Shauki, Pamela Chong dan Vanessa Chong
Diana Rosdi dan Jojo Struys
Jehan Miskin dan Nur Fazura
Paul Moss dan Syafinaz Selamat
Love Me Butch dan Smek (juruhebah XFM)
Sean Kingston
Datuk Sheila Majid

Senarai calon dan pemenang
Nama pemenang ditebalkan.

Ultimate Shout! Award

Bunkface

Muzik

Anugerah Rockstar
Bunkface
Butterfingers
Estranged
Hujan
Meet Uncle Hussain
Pop Shuvit

Anugerah Popstar
Aizat
Couple
Datuk Siti Nurhaliza
Jaclyn Victor
Nikki
Stacy

Anugerah Power Vocal
Ayu
Datuk Siti Nurhaliza
Dina
Jaclyn Victor
Lan (Meet Uncle Hussain)
Syarul Reza (Love Me Butch)

Anugerah Flava (Hip Hop/R&B)
Ahli Fiqir
Caprice
Jin Hackman
Joe Flizzow
Malique
Phlowtron

Anugerah Break Out (Artis Baru)
Bunkface
Hujan
Joe Flizzow
Malique
Meet Uncle Hussain
Pesawat

TV dan Filem

Anugerah Best On Screen Chemistry (Pasangan)
Cheryl Samad dan Nazrudin Rahman (Ghost 1)
Syafinaz Selamat dan Paul Moss (One in a Million 2)
Vanidah Imran dan Afdlin Shauki (Sepi)
Zahiril Adzim dan Liyana Jasmay (KAMI)
Upin dan Ipin (Upin & Ipin)

Anugerah Fresh TV Series (Siri TV baru termasuk Drama dan Sitkom)
Field Trip USA (8TV)
Frontpage (ntv7)
Ghost (8TV)
Kekasihku Seru (TV3)
Sindarela (TV3)

Anugerah Breakthrough Film
Budak Kelantan
Kala Malam Bulan Mengambang
KAMI
Los dan Faun
Sepi

Anugerah Favourite TV Program (Bukan Drama)
Destinasi Bajet (Musim 2) (8TV)
Field Trip USA (8TV)Homegrown (Musim 2) (8TV)
Majalah 3 (TV3)
One in a Million 2 (8TV)

Anugerah Favourite TV Host
Daphne Iking (The Breakfast Show, ntv7)
Marion Caunter (One in a Million 2, 8TV)Nazrudin Rahman (The Breakfast Show, ntv7)Qushairi Razali (Destinasi Bajet, 8TV)
Qushairi Razali (Field Trip USA, 8TV)

Radio

Anugerah Coolest Radio Announcer
Fara Fauzana (Hot FM)
Hunny Madu (Fly FM)JJ Fernandez (hitz.fm)Phat Fabes (Fly FM)
Rudy Sufian (hitz.fm)

Anugerah Favourite Radio Show
Fly FM Must Have Music (Hunny Madu, Fly FM)
Fly FM Night Flight (Basil Chandrakanth dan Hafiz Hatim, Fly FM)Fly FM Pagi Show'' (Loh Ben Jern, Aini Nadia Mohd Nazir dan Phat Fabes, Fly FM)Hot FM AM Krew (Fara Fauzana dan Faizal Ismail)Indie X'' (Smek dan Mat, X FM)

The Works

Anugerah Stylo (Paling Bergaya)
Dynas Mokhtar
Faizal Tahir
Marion Caunter
Maya Karin
Sazzy Falak

Anugerah Hot Chick
Andrea Fonseka
Daphne Iking
Nur Fazura
Marion Caunter
Marsha Milan Londoh

Anugerah Hot Guy
Faizal Tahir
Jonathan Putra
Tony Eusoff
Zahiril Adzim
Azizan Nin

Rujukan

Pautan luar
Shout! Awards
Saksikan majlis Shout! Awards di Catch-Up TV

Kategori:Anugerah Shout!